ผมอยากจะถามว่า ปลายอวัยเพศอยู่ๆก็มีอาการปวดๆ เเสบ ร้อน เจ็บๆอยู่ตลอด นี่คืออาการเป็นยังไงเหรอครับ นอนเเทบไม่ได้เลยครับ เวลารู้สึกตัวก็จะนอนไม่หลับครับ ผมไปอ่านในpantipมาเขาบอกว่าให้ใช้น้ำอุ่นๆล้าง ถามว่าช่วยได้ไหม ช่วยได้ไม่ถึง5นาทีครับ ยิ่งเช็ดเลือดก็จะยิ่งซิบครับ อยากจะทราบว่าควรรักษายังไงครับ ขอบล่วงหน้าครับ
สวัสดีค่ะ อาการปวดแสบปวดร้อนตรงปลายอวัยวะเพศอาจเกิดจาก-มีการอักเสบหรือติดเชื้อที่บริเวณท่อปัสสาวะ อาจมีปัสสาวะแสบขัดหรือปนหนองร่วมด้วย-มีการอักเสบหรือถลอกตรงผิวหนังบริเวณอวัยวะเพศ เช่นจากการเสียดสีหรือการกระแทก-เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส-รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนองแนะนำพบแพทย์ให้ได้การวินิจฉัยที่แน่นอน หากปวดแสบมาก มีเลือดไหล ควรรีบไปการดูแลตัวเองเบื้องต้น ไม่ไปแกะหรือจับบริเวณปลายอวัยวะเพศบ่อยๆ หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง สามารถใช้น้ำอุ่นที่สะอาดล้างภายนอกก่อนได้ค่ะ